2020. gada 16. aprīlī Rīkojums Nr. 181

Rīgā (prot. Nr. 25 4. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu, kas nepārsniedz 2 590 703 *euro*, lai Iekšlietu ministrijas padotības iestāžu amatpersonām, kas ir bijušas tieši iesaistītas Covid-19 seku novēršanā, nodrošinātu piemaksas no 2020. gada 12. marta līdz 2020. gada 31. maijam par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu.

2. Pilnvarot iekšlietu ministrulemt par finansējuma izlietojumu atbilstoši faktiskajai nepieciešamībai.

3. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem" atbilstoši faktiski nepieciešamajam apmēram.

4. Iekšlietu ministrijai sagatavot un iekšlietu ministram iesniegt Ministru kabinetā pārskatu par šā rīkojuma 1. punktā minētā finansējuma izlietojumu.

Ministru prezidents A. K. Kariņš

Iekšlietu ministrs S. Ģirģens